สวัสดีค่ะ สอบถามค่ะ คือหนูลืมกินยาคุม 3 เม็ด แถวที่ 2 แล้วหนูมากินทันทีเม็ดที่ 3 และ 4 วันเดียวกัน แล้วมีเพศสัมพัน 2 ครั้ง แบบไม่ป้องกัน ประจำเดือนเคลื่อน แถมเป็นนานกว่าที่เคยเป็น หนูจะเสี่ยงท้องไหมค่ะ
สวัสดีค่ะ หากลืมทานยาคุมกำเนิดไป 3 เม็ด ในแถวที่ 2 ก็ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นตามเวลาเดิมปกติ ซึ่งจะเท่ากับต้องทาน 2 เม็ดในวันเดียวกัน และหลังจากนั้นไป 7 วัน ก็ควรงดการมีเพศสัมพันธ์ไปก่อน หรือหากได้มีเพศสัมพันธ์ก่อนที่จะทานยาครบ 7 วัน ก็ควรต้องทานยาคุมฉุกเฉินป้องกันไว้ด้วยดังนั้น หากไม่ได้ทานยาคุมฉุกเฉินป้องกัน ก็ควรต้องตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ หากตรวจไม่พบ การที่เลือดออกมาผิดปกติ ก็น่าจะเกิดจากผลของยาคุมกำเนิด (ที่มีการลืมทานไป) ทำให้ระดับฮอร์โมนผิดปกติไปค่ะ